Noormarkun seurakunnan seurakuntaneuvoston esityslista 6/2020.

Seurakuntaneuvoston kokous to 11.6.2020 klo 18. Noormarkun seurakuntatalolla.

Kari Penttinen puheenjohtaja poistui § 59 ajaksi

Ulla-Riitta Aromaa

Jouni Erola poissa

Leena-Maija Haaparanta poissa

Tuuli Heervä

Jouni Heinonen

Taru Kallionkieli

Ismo Laivonen

Pekka Myllymäki varapuheenjohtaja puheenjohtaja § 59 aikana

Pirjo Mäki

Ari Passilahti

Marita Salmio

Helvi Walli

Hannu Anttoora sihteeri poissa

Paula Toiviainen-Mäkelä kutsuttu sihteeri

Jukka Hietamäki varajäsen

Jorma Kanerva varajäsen

§ 51

Kokouksen avaus ja alkuhartaus

Puheenjohtaja avasi kokouksen ja piti alkuhartauden.

§ 52

Kokouksen laillisuus ja päätösvaltaisuus

Esitys: Kokous todetaan lailliseksi ja päätösvaltaiseksi.

Päätös: Kokous todetaan lailliseksi ja päätösvaltaiseksi.

§ 53

Pöytäkirjan tarkastajien valinta ja pöytäkirjan tarkastaminen.

Esitys: Pöytäkirjan tarkastajiksi valitaan Pirjo Mäki ja Ari Passilahti

Pöytäkirja tarkastetaan heti kokouksen jälkeen.

Päätös: Pöytäkirjan tarkastajiksi valitaan Helvi Walli ja Ari Passilahti.

§ 54 Työjärjestyksen hyväksyminen

Esitys: Hyväksytään esityslista kokouksen työjärjestykseksi.

Päätös: Marita Salmiolla ja Jorma Kanervalla molemmilla yksi asia pykälään 60.

§ 55

Vuoden 2021 toimintasuunnitelmien ja talousarvion hyväksyminen

Diakoniatiimi, kasvatustyön tiimi, jumalanpalvelus- ja musiikkitiimi sekä lähetys- ja vapaaehtoistyön tiimi ovat laatineet vuodelle 2021 toimintasuunnitelmat ja talousarvioesitykset.

Esitys: Noormarkun seurakuntaneuvosto esittää Porin ev-lut. seurakuntayhtymän yhteiselle kirkkovaltuustolle hyväksyttäväksi Noormarkun seurakunnan toiminta- ja taloussuunnitelman vuodelle 2021. Liitteet.

Päätös: Seurakuntaneuvosto hyväksyy vuoden 2021 toimintasuunnitelmat, mutta talousarvio jää uudelleen valmisteltavaksi.

§ 56

Maallikkovalitsijoiden valitseminen Turun arkkihiippakunnan piispan vaaliin 2020

Piispa Kaarlo Kalliala on ilmoittanut jäävänsä eläkkeelle 1.2.2021. Arkkihiippakunnan seurakunnat valitsevat KL 23: 16 §:n momentin 3 ja KVJ 87 §:n 3 momentin mukaisesti seurakuntien väkiluvun perusteella maallikkovalitsijat piispan vaaliin. Maallikkovalitsijaksi voidaan valita henkilö, joka on vaalikelpoinen seurakunnan luottamustoimeen 18v. täyttänyt seurakunnan konfirmoitu jäsen, KL 23:2.Piispan vaalin ensimmäinen vaalipäivä on to 5.11.2020 ja tarvittaessa toinen vaalipäivä to 3.12.2020.

Esitys: Noormarkun seurakuntaneuvosto valitsee KL 23 luvun 16 §:n 2 momentin 5 kohdan tarkoittamat maallikkojäsenet. Maallikkojäseniä valitaan kahdeksan (8).

Päätös: Seurakuntaneuvosto on valinnut maallikkovalitsijoiksi piispan vaaliin Helvi Wallin, Ismo Laivosen, Pekka Myllymäen, Jukka Hietamäen, Pirjo Mäen, Ari Passilahden, Jouni Heinosen, Ulla-Riitta Aromaan.

§ 57

Kesäajan kolehtisuunnitelma kesäkuu – elokuu 2020.

Esitys: Seurakuntaneuvosto vahvistaa kolehtisuunnitelman ajalle 7.6.2020 – 30.8.2020.

Kirkkoherralla on mahdollisuus tarvittaessa muuttaa kolehtisuunnitelmaa. Liite

Päätös: Esityksen mukaan.

§ 58

Päivärippikoulujen ruokailu

Koronapandemian johdosta Noormarkun seurakunnassa leiririppikoulut kesällä 2020 on muutettu päivärippikouluiksi. Päivärippikouluja on kolme Noormarkussa ja yksi Pomarkussa. Niiden pituus on kahdeksan vuorokautta. Yhteinen ruokailu on rippikoulussa tärkeä sosiaalisesti ja opetuksellisesti. Kaikille rippikoululaisille tarjottava lounas on kilpailutettu Noormarkun Shellin ja Pomarkun Hakalinnan kesken. Molemmat tarjoavat lounaan 8 euroa/henkilö. Yhteissumma neljältä rippikoululta on 7552 euroa.

Esitys: Seurakuntaneuvosto hyväksyy Pomarkun Hakalinnan tarjouksen päivärippikoulujen ruokailusta. Maksu suoritetaan rippikoulutyön momentilta.

Päätös: Pyydetään useampia tarjouksia ruokalistan perusteella. Varapuheenjohtaja, rippikoulupappi ja kirkkoherra hyväksyvät tarjouksen.

§ 59

Paula Toiviainen-Mäkelän loman sijaisuus

Seurakuntasihteeri Paula Toiviainen-Mäkelä on lomalla 3.8.2020 – 11.9.2020. Hänen tehtäviään hoitamaan seurakuntatoimistossa tarvitaan sijainen. Työaika on maanantaista keskiviikkoon klo 8-15. Anna Penttinen on sijaistanut seurakuntasihteeriä usean vuoden ajan.

Puheenjohtaja poistui pykälän ajaksi.

Esitys: Seurakuntaneuvosto valitsee Anna Penttisen seurakuntasihteeri Paula Toiviainen-Mäkelän sijaiseksi ajalle 3.8.2020 – 11.9.2020. Palkkaus virkaehtosopimuksen mukainen.

Päätös: Jorma Kanerva esitti, että tehtävä laitetaan julkiseen hakuun. Helvi Walli kannatti Kanervan esitystä. Kanervan esitys voitti esittelijän esityksen kädennostoäänestyksessä 7-4. Tehtävä laitetaan hakuun TE-keskuksen sivuille 12.6.2020. Hakuaika päättyy 22.6. 2020 klo 12. Sijaisuus on 3.8 – 11.9.2020. Perehdytys tarpeen mukaan.

§ 60

Muut asiat

Marita Salmio oli huolestunut sisätiloissa pidetyistä lauluilloista koronan aikana.

Jorma Kanerva ilmoitti kirjallisesti eroavansa seurakuntaneuvoston varajäsenyydestä.

Keskusteltiin päiväkerhotoiminnasta Pomarkussa. Pyydetään vastaava lastenohjaaja Elisa Rainerma kertomaan päiväkerhotyöstä Noormarkun seurakunnasta.

§ 61

Oikaisuvaatimus

§ 62

Kokouksen päätös

Kokous päättyi klo 21.32

Pöytäkirjan tarkastajat

Kari Penttinen Pekka Myllymäki

Helvi Walli Ari Passilahti

Noormarkun seurakunnan tarkastettu pöytäkirja 6/2020 on nähtävillä

Noormarkun seurakuntatoimiston ilmoitustaululla Vanha Vaasantie 8,

ajalla 12.6.- 26.6. 2020 seurakuntatoimiston aukioloaikana ma - ke klo 9 – 14 sekä Noormarkun seurakunnan internetsivuilla kirkkoporissa.fi/Noormarkun seurakunta.